Poniec
Poniec (saksa Punitz) on linn Poolas Suur-Poola vojevoodkonnas Gostyńi maakonnas, Ponieci valla halduskeskus. Poniec asub Gostyńist umbes 19 km edelas ja Lesznost ligikaudu 17 km kagus. Ponieci on ürikutes esimest korda mainitud 1108. aastal, linnaõigused sai 1310. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Poniec Poola koosseisu tagasi.